**Ministru kabineta noteikumu projekta “Grozījumi Ministru kabineta 2006. gada 6. jūnija noteikumos Nr. 460 “Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “Grozījumi Ministru kabineta 2006. gada 6. jūnija noteikumos Nr. 460 “Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”” (turpmāk – noteikumu projekts) izstrādāts saskaņā ar likuma “Par reglamentētajām profesijām un profesionālās kvalifikācijas atzīšanu” (turpmāk – reglamentēto profesiju likums) 6. panta 1. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Spēkā ir Ministru kabineta 2006. gada 6. jūnija noteikumi Nr. 460 “Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām” (turpmāk – noteikumi Nr. 460). 2018. gada 1. janvārī un 2018. gada 18. jūlijā stājās spēkā grozījumi likumā “Par reglamentētajām profesijām un profesionālās kvalifikācijas atzīšanu”” (turpmāk – reglamentēto profesiju likuma grozījumi), kuros ir noteiktas vairākas jaunas reglamentētās profesijas un vairākas izslēgtas. Tādēļ noteikumi Nr. 460 tikai daļēji atbilst reglamentēto profesiju likuma prasībām un tos nepieciešams grozīt.  Noteikumu projekta mērķis ir aktualizēt noteikumus Nr. 460, lai nodrošinātu to atbilstību reglamentēto profesiju likumā noteiktajām tiesību normām.  Saskaņā ar reglamentēto profesiju likuma grozījumiem noteikumu projekts paredz noteikumus Nr. 460 aktualizēt: 1) precizēt elektrisko iekārtu speciālista profesijas nosaukumu, kā arī izslēgt elektrotehniķa un elektromontiera reglamentētās profesijas;2) izslēgt metālmateriālu metinātāja un defektoskopista reglamentētās profesijas;3) iekļaut psihologa reglamentēto profesiju;4) iekļaut profesionālā patentpilnvarnieka reglamentēto profesiju;5) iekļaut neatkarīga ēku energoefektivitātes eksperta reglamentēto profesiju.  Saskaņā ar reglamentēto profesiju likumu specialitāte ir profesijai atbilstošās darbības joma, kurā attiecīgā persona ieguvusi profesionālo kvalifikāciju. Attiecīgās specialitātes šaurākā joma veido apakšspecialitāti vai profesionālo specializāciju, bet joma, kas ir kopīga divām vai vairāk specialitātēm – papildspecialitāti. Līdz ar to, lai kādai reglamentētajai profesijai tiktu izdalītas specialitātes, katrā no tām ir jāpiešķir profesionālā kvalifikācija.  Visās reglamentētajās profesijās, kuras noteikumu Nr. 460 projekts paredz iekļaut noteikumos Nr.460, specialitāte atbilst reglamentētās profesijas nosaukumam, bet apakšspecialitātes netiek izdalīties.  Psihologu likuma 4.pantā noteiktās psihologa profesionālās darbības jomas (izglītības un skolu psiholoģija, darba un organizāciju psiholoģija, klīniskā un veselības psiholoģija, juridiskā psiholoģija, konsultatīvā psiholoģija, militārā psiholoģija) atbilstoši reglamentēto profesiju likumam ir psihologa profesijas profesionālā specializācija nevis specialitāte, jo minētās nav atsevišķas profesionālās kvalifikācijas. Analoģiski arī Rūpnieciskā īpašuma institūciju un procedūru likumā noteiktā specializācija profesionālā patentpilnvarnieka profesijā (patentu jomā, preču zīmju jomā, dizainparaugu jomā) nav uzskatāma par atsevišķu specialitāti. Neatkarīga ēku energoefektivitātes eksperta profesionālo specializāciju (ēku energosertifikācija, apkures sistēmu un gaisa kondicionēšanas sistēmu pārbaudi) nosaka Ēku energoefektivitātes likums un uz tā pamata izdotie normatīvie akti.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija (turpmāk – ministrija), Tieslietu ministrija, Ekonomikas ministrija, Labklājības ministrija (attiecībā uz priekšlikumu šīs anotācijas IV sadaļas 1. punktu papildināt ar informāciju par nepieciešamību precizēt profesiju klasifikatoru). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Noteikumu projektā noteiktais attieksies uz1) informācijas institūcijām saskaņā ar Ministru kabineta 2017. gada 19. septembra noteikumiem Nr. 566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās” (turpmāk – noteikumi Nr. 566),2) atzīšanas institūcijām saskaņā ar noteikumiem Nr. 566, 3) personām, kas ieguvušas profesionālo kvalifikāciju Eiropas Savienības dalībvalstīs un Eiropas Brīvās tirdzniecības asociācijas dalībvalstīs un pretendē uz profesionālās kvalifikācijas atzīšanu Latvijas Republikā reglamentētās profesijās. |
| 2. | Tiesiskā regulējuma ietekme uz tautsaimniecību un administratīvo slogu | Profesionālo kvalifikāciju atzīšanu ir maksas pakalpojums, kuru atzīšanas institūcija sniedz profesionālās kvalifikācijas atzīšanas pretendentam. Līdz ar to ar profesionālo kvalifikāciju atzīšanu saistītais papildu administratīvais slogs atzīšanas institūcijām neprasīs papildu resursus.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību akti | Jāizstrādā grozījumi Ministru kabineta 2017. gada 19. septembra noteikumos Nr. 566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās”, precizējot reglamentēto profesiju specialitātes saskaņā ar reglamentēto profesiju likuma grozījumiem.Lai varētu nodrošināt atzīšanas institūciju darbību profesionālās kvalifikācijas atzīšanā, ir jāpieņem normatīvie akti, kas nosaka kārtību, kādā pretendents sedz izdevumus, kas saistīti ar profesionālās kvalifikācijas atzīšanu, kvalifikācijas pārbaudi īslaicīgu profesionālo pakalpojumu sniegšanai, kā arī šo izdevumu apmēru. 2018.gada 29.novembrī Valsts sekretāru sanāksmē izsludināts Ministru kabineta noteikumu projekts "Kārtība, kādā pretendents sedz izdevumus, kas saistīti ar personas profesionālās kvalifikācijas atzīšanu" (prot. Nr.47 13.§) VSS-1219.Nepieciešams veikt grozījumus Ministru kabineta 2017. gada 23. maija noteikumos Nr. 264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” (turpmāk – noteikumi Nr. 264), svītrojot profesijas nosaukumu “Energoauditors inženieris” un iekļaujot profesiju ar nosaukumu “Neatkarīgs ēku energoefektivitātes eksperts”. |
| 2. | Atbildīgā institūcija | Ministrija.Par grozījumu veikšanu noteikumos Nr. 264 ir atbildīga Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| - | - | - | - |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| - | - | - |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Iespēja noteikumu projektu komentēt, izteikt par to iebildumus un priekšlikumus bija pēc tā izsludināšanas Valsts sekretāru sanāksmē. Noteikumu projekts netika publicēts ministrija mājas lapā pirms tā izsludināšanas Valsts sekretāru sanāksmē sakarā ar to, ka noteikumu projekts saturiski ir tehnisks grozījums noteikumos atbilstoši reglamentēto profesiju likuma grozījumiem.  |
| 2. | Sabiedrības līdzdalība projekta izstrādē | Ar profesionālo kvalifikāciju atzīšanu saistītās institūcijas par ministrijas darbu noteikumu projekta sagatavošanā tika informētas ministrijas organizētajā seminārā par profesionālās kvalifikācijas atzīšanas aktuālajiem jautājumiem 2018. gada 19. decembrī.  |
| 3. | Sabiedrības līdzdalības rezultāti | Iebildumi pret noteikumu projektu no nevalstiskajām organizācijām, privātpersonām nav saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Informācijas institūcijas,atzīšanas institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde ietekmēs to atzīšanas institūciju darbību, kuras veiks profesionālās kvalifikācijas atzīšanu reglamentētajās profesijās, kuras ar reglamentēto profesiju likuma grozījumiem ir ieguvušas reglamentētas profesijas statusu.Noteikumu projekta izpildei nav nepieciešama jaunu institūciju izveide, esošo institūciju likvidācija vai reorganizācija, tam nebūs ietekmes uz institūciju cilvēkresursiem, tā izpildei nebūs nepieciešami valsts budžeta līdzekļi, jo par noteikumu projekts par reglamentēto profesiju specialitātēm nosaka tikai tādas specialitātes, kas ir noteiktas attiecīgo nozaru normatīvajos dokumentos un kuru reglamentācijas noteikumu īstenošana jau šobrīd tiek īstenota. |
| 3. | Cita informācija | Nav. |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

I.Stūre, 67047899

Inese.Sture@izm.gov.lv